חוק הסדרת העיסוק בייצוג על ידי יועצי מס (תיקון מס' 3), התשע"ו-2016 
הצעת חוק ממשלתית, הכנסת ה-20
פורסם: ספר החוקים, חוברת 2537, עמ' 627, 2016-03-17T00:00:00+02:00
חוק הסדרת העיסוק בייצוג על ידי יועצי מס (תיקון מס' 3), התשע"ו-2016 (להלן - התיקון), התקבל בקריאה השנייה והשלישית ביום כ''ז באדר א' התשע"ו (7 במרס 2016). התיקון מהבהיר כי יועץ מס מייצג רשאי לתת אישור בדבר נתונים שעליהם התבסס בדיווח שהגיש או שבכוונתו להגיש לרשויות המס במסגרת פעולת הייצוג שלו. כמו כן, תוקן חוק הסדרת העיסוק באופן שיאפשר את ההפרדה בין הליכי החקירה לבין התביעה בהליכי המשמעת של יועצי המס המייצגים, כנהוג בהליכים משמעתיים ופליליים. התיקון קבע שתבוטל אגרת הרישיון החד פעמית, ואגרת הרישום בפנקס תהיה שנתית במקום דו-שנתית. בנוסף, תוקן חוק הסדרת העיסוק כך שיועץ מס מייצג יוכל לייצג בפני המוסד לביטוח לאומי בדומה לעורכי דין ורואי חשבון, וזאת מבלי לעמוד בתנאים נוספים ובמבחנים נוספים.